8 การจัดการ

(1) การจัดการ

คณะกรรมการบริษัทเป็นผู้รับผิดชอบสูงสุดร่วมกันในการจัดการบริษัทให้เป็นไปตามวัตถุประสงค์
ข้อบังคับของบริษัท และมติที่ประชุมผู้ถือหุ้น ตลอดจนบทบัญญัติของกฎหมายต่างๆ ที่เกี่ยวข้อง เช่น
พ.ร.บ.บริษัทมหาชนจำกัด พ.ศ. 2535 พ.ร.บ.ประกันวินาศภัย พ.ศ. 2535
พระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 เป็นต้น
รวมทั้งข้อกำหนดของตลาดหลักทรัพย์แห่งประเทศไทย
ประกาศของคณะกรรมการกำกับหลักทรัพย์และตลาดหลักทรัพย์ (ก.ล.ต.) และคณะกรรมการกำกับ
ตลาดทุน ซึ่งมีการปรับปรุงความรับผิดชอบของกรรมการ ผู้บริหาร และสิทธิของผู้ถือหุ้น

คณะกรรมการบริษัทมีหน้าที่กำหนดนโยบายการกำกับดูแลกิจการที่ดี จรรยาบรรณธุรกิจ
กำหนดทิศทางเป้าหมายเชิง
กลยุทธ์ พิจารณาอนุมัติงบประมาณประจำปี รวมทั้งติดตามการดำเนินงานต่างๆ
และสรรหาบุคคลที่เห็นว่าเหมาะสมที่จะเป็นกรรมการ เสนอต่อที่ประชุมผู้ถือหุ้นพิจารณาอนุมัติ
โดยกรรมการจะต้องมีคุณสมบัติตามมาตรา 68 ของ พ.ร.บ. บริษัทมหาชนจำกัด พ.ศ. 2535
และต้องไม่มีลักษณะต้องห้ามตามมาตรา 34 ของ พ.ร.บ. ประกันวินาศภัย (ฉบับที่ 2) พ.ศ.
2551 และแนวทางปฏิบัติของสำนักงานคณะกรรมการส่งเสริมการประกอบธุรกิจประกันภัย เรื่อง
คุณสมบัติของผู้บริหาร นักคณิตศาสตร์ประกันภัย และ
ผู้สอบบัญชีของบริษัทประกันภัย ส่วนวิธีการตั้งกรรมการนั้นจะต้องปฏิบัติตามข้อบังคับของบริษัท
ซึ่งกำหนดไว้ดังนี้

ข้อ 21. การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้
ตามหลักเกณฑ์และวิธีการดังต่อไปนี้

21.1 ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

21.2 ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคล
คราวละคน

หรือคราวละหลายคนรวมเป็นคณะ ตามแต่ที่ประชุมผู้ถือหุ้นจะเห็นสมควร แต่ในการลงมติ

แต่ละครั้งผู้ถือหุ้นต้องออกเสียงด้วยคะแนนที่มีอยู่ทั้งหมด จะแบ่งคะแนนเสียงแก่คนใด หรือ

คณะใดมากน้อยเพียงใดไม่ได้

21.3 การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน

ให้ผู้เป็นประธานที่ประชุมเป็นผู้ออกเสียงชี้ขาด

ในกรณีตำแหน่งกรรมการว่างลงเพราะเหตุอื่น นอกจากถึงคราวออกตามวาระ ข้อบังคับของบริษัท
(ข้อ 25.)
กำหนดให้คณะกรรมการเลือกบุคคล
ซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
เข้ามาเป็นกรรมการแทน เว้นแต่วาระของกรรมการจะเหลือน้อยกว่าสองเดือน
โดยมติของคณะกรรมการในการตั้ง
กรรมการใหม่นี้ ต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
และบุคคลซึ่งเข้าเป็น
กรรมการแทน จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน

คณะกรรมการบริษัทมีจำนวน 9 ท่าน ดังรายชื่อข้างล่างนี้
ซึ่งประกอบด้วยกรรมการที่ไม่ได้เป็นผู้บริหาร 5 ท่าน กรรมการอิสระ 3 ท่าน
และกรรมการที่เป็นผู้บริหาร 1 ท่าน คือ นายสุชาติ ไตรศิริเวทวัฒน์
กรรมการทุกท่านเป็นกรรมการผู้มีอำนาจที่จะ
ลงนามร่วมกับกรรมการอีกหนึ่งท่านในการทำนิติกรรมผูกพันบริษัท

  ---- ----------------- --------------- ----------------------------------
  1.   นายบุญศักดิ์          เจียมปรีชา        ประธานกรรมการ

  2.   นายวันชัย           จิราธิวัฒน์         รองประธานกรรมการ

  3.   นายกรุงไกร         ภัทรโกมล         กรรมการ

  4.   นายสุชาติ           ไตรศิริเวทวัฒน์     กรรมการ

  5.   นายนเรศน์          ชุติจิรวงศ์         กรรมการ

  6.   นายวิศิลป์           ว่องวานิชวัฒนะ     กรรมการ

  7.   นายจำนงค์          วัฒนเกส          กรรมการอิสระ / ประธานกรรมการตรวจสอบ

  8.   นางสุภาพร          รัชตสุวรรณ        กรรมการอิสระ / กรรมการตรวจสอบ

  9.   รศ.ดร. พรรณนิภา    รอดวรรณะ        กรรมการอิสระ / กรรมการตรวจสอบ
  ---- ----------------- --------------- ----------------------------------

คณะกรรมการบริษัทได้แต่งตั้ง

1) คณะกรรมการบริหาร ซึ่งจะประชุมกันเป็นประจำทุกเดือน
เพื่อติดตามผลการดำเนินงานของบริษัทอย่างใกล้ชิด
และสามารถให้คำปรึกษา/ช่วยแก้ปัญหาแก่ฝ่ายจัดการได้รวดเร็ว
รวมทั้งอนุมัติการลงทุนที่เกินอำนาจของกรรมการผู้อำนวยการ
คณะกรรมการบริหาร ประกอบด้วยกรรมการ 4 ท่าน ดังรายชื่อต่อไปนี้

  ---- --------------- ------------------- --------------------------------
  1.   นายบุญศักดิ์        เจียมปรีชา            ประธานกรรมการบริหาร

  2.   นายวันชัย         จิราธิวัฒน์             รองประธานกรรมการบริหาร

  3.   นายกรุงไกร       ภัทรโกมล             กรรมการบริหาร

  4.   นายสุชาติ         ไตรศิริเวทวัฒน์         กรรมการบริหาร
  ---- --------------- ------------------- --------------------------------

ในการประชุมคณะกรรมการบริษัท ครั้งที่ 5/2552-53 เมื่อวันที่ 17 ธันวาคม 2552 ได้มีมติแต่งตั้ง
นายบุญศักดิ์ เจียมปรีชา เป็นกรรมการและ

ประธานกรรมการบริษัทมีผลตั้งแต่วันที่ 1 มกราคม 2553 แทน นายประทีป วงศ์นิรันดร์
ที่ขอลาออกมีผลในวันที่ 31 ธันวาคม 2552
และในการประชุมคณะกรรมการบริษัท ครั้งที่ 6/2552-53 เมื่อวันที่ 7 มกราคม 2553
มีมติแต่งตั้งเป็นประธานกรรมการบริหาร

2) คณะกรรมการตรวจสอบ
มีหน้าที่ประเมินระบบควบคุมภายในและระบบตรวจสอบภายในที่เหมาะสมและมีประสิทธิผล
มีหน้าที่สอบทานรายงานผลการตรวจสอบ แนวทางการตรวจสอบ
ประเมินผลการตรวจสอบการดำเนินงานในส่วนต่างๆ
ตรวจสอบความถูกต้องของงบการเงินระหว่างกาลและประจำปี
รวมทั้งปฏิบัติการอื่นใดตามที่คณะกรรมการบริษัทมอบหมาย
กรรมการตรวจสอบของบริษัทเป็นกรรมการอิสระทั้งหมดดังรายชื่อต่อไปนี้

  ---- ----------------- --------------- ----------------------------------
  1.   นายจำนงค์          วัฒนเกส          ประธานกรรมการตรวจสอบ

  2.   นางสุภาพร          รัชตสุวรรณ        กรรมการตรวจสอบ

  3.   ผศ. ดร. พรรณนิภา   รอดวรรณะ        กรรมการตรวจสอบ
  ---- ----------------- --------------- ----------------------------------

3) เลขานุการบริษัท ปัจจุบันคือ นางสาวกนกกุล จารุธัญดิลก
รับผิดชอบในการดูแลและให้คำแนะนำแก่คณะกรรมการบริษัท และผู้บริหารเกี่ยวกับกฎเกณฑ์ต่างๆ
ที่ต้องปฏิบัติ รับผิดชอบการจัดประชุมคณะกรรมการและการประชุม
ผู้ถือหุ้น รวมถึงช่วยคณะกรรมการดูแลให้มีการปฏิบัติตามมติดังกล่าว และการเก็บรักษาเอกสารข้อมูล

4) ผู้บริหารของบริษัทไม่มีส่วนได้ส่วนเสีย ไม่ว่าโดยทางตรงหรือทางอ้อมในกิจการใด ๆ
ที่บริษัทเป็นคู่สัญญา

รายละเอียดข้อมูลของกรรมการบริษัท และผู้บริหารในปัจจุบัน ดังข้อมูลในเอกสารแนบ 1

(2) การเข้าร่วมประชุมและค่าตอบแทนของกรรมการบริษัทในปี 2552

+---------+-------+-----------+-------+------+-------+------+-----+
|         |       |           | กรรมก | กรร  | กรรม  | ค่าตอ | ค่า  |
|         |       |           | ารบริษ | มการ | การตร | บแทน | ตอบ |
|         |       |           | ัทบริษัท | บริหา | วจสอบ |      | แทน |
|         |       |           |       | รตรว |       |      |     |
|         |       |           |       | จสอบ |       |      |     |
+---------+-------+-----------+-------+------+-------+------+-----+
|         |       |           | เข้า   | เข้าป | เข้า   | กรร  | ก   |
|         |       |           | ประชุม | ระชุม | ประชุม | มการ | รรม |
|         |       |           |       |      |       |      | การ |
+---------+-------+-----------+-------+------+-------+------+-----+
|         |       |           | (     | (ป   | (     | บริษัท | ต   |
|         |       |           | ประชุม | ระชุม | ประชุม |      | รวจ |
|         |       |           | 6     | 12   | 7     |      | สอบ |
|         |       |           | ครั้ง)  | ครั้ง) | ครั้ง)  |      |     |
+---------+-------+-----------+-------+------+-------+------+-----+
| น       | เจีย   | ประธ      | -     | -    | -     |      | -   |
| ายบุญศักดิ์ | มปรีชา | านกรรมการ |       |      |       |      |     |
+---------+-------+-----------+-------+------+-------+------+-----+
| นายวันชัย | จิร    | รองประธ   | 6     | 12   | -     | 276  | -   |
|         | าธิวัฒน์ | านกรรมการ |       |      |       | ,000 |     |
+---------+-------+-----------+-------+------+-------+------+-----+
| นา      | ภัท    | กรรมการ   | 6     | 12   | -     | 216  | -   |
| ยกรุงไกร | รโกมล |           |       |      |       | ,000 |     |
+---------+-------+-----------+-------+------+-------+------+-----+
| นายสุชาติ | ไ     | กรรมการ   | 6     | 12   | -     | 216  | -   |
|         | ตรศิริเ |           |       |      |       | ,000 |     |
|         | วทวัฒน์ |           |       |      |       |      |     |
+---------+-------+-----------+-------+------+-------+------+-----+
| น       | ชุต    | กรรมการ   | 6     | -    | -     | 150  | -   |
| ายนเรศน์ | ิจิรวงศ์ |           |       |      |       | ,000 |     |
+---------+-------+-----------+-------+------+-------+------+-----+
| นายวิศิลป์ | ว     | กรรมการ   | 5     | -    | -     | 145  | -   |
|         | ่องวาน |           |       |      |       | ,000 |     |
|         | ิชวัฒนะ |           |       |      |       |      |     |
+---------+-------+-----------+-------+------+-------+------+-----+
| น       | ว     | ประธานกรร | 6     | -    | 7     | 150  | 1   |
| ายจำนงค์ | ัฒนเกส | มการตรวจส |       |      |       | ,000 | 38, |
|         |       | อบตรวจสอบ |       |      |       |      | 000 |
|         |       |           |       |      |       |      |     |
|         |       | กรรมก     |       |      |       |      |     |
|         |       | ารตรวจสอบ |       |      |       |      |     |
+---------+-------+-----------+-------+------+-------+------+-----+
| น       | รัชต   | กรรมก     | 6     | -    | 7     | 145  | 76, |
| างสุภาพร | สุวรรณ | ารตรวจสอบ |       |      |       | ,000 | 000 |
|         |       |           |       |      |       |      |     |
|         |       | กรรมก     |       |      |       |      |     |
|         |       | ารตรวจสอบ |       |      |       |      |     |
+---------+-------+-----------+-------+------+-------+------+-----+
| ผศ.ดร.  | รอด   | กรรมก     | 5     | -    | 7     | 150  | 76, |
| พรรณนิภา | วรรณะ | ารตรวจสอบ |       |      |       | ,000 | 000 |
|         |       |           |       |      |       |      |     |
|         |       | กรรมก     |       |      |       |      |     |
|         |       | ารตรวจสอบ |       |      |       |      |     |
+---------+-------+-----------+-------+------+-------+------+-----+
| น       | วงศ   | (ลาออก 31 | 6     | 12   | -     | 366  | -   |
| ายประทีป | ์นิรันดร์ | ธค.’52)   |       |      |       | ,000 |     |
+---------+-------+-----------+-------+------+-------+------+-----+
|         |       |           |       |      |       | 1    | 2   |
|         |       |           |       |      |       | ,814 | 90, |
|         |       |           |       |      |       | ,000 | 000 |
+---------+-------+-----------+-------+------+-------+------+-----+

+-----+----------------------------------------------------------------+
| ห   | คณะกรรมการบริษัทได้จัดสรรค่าตอบแท                                   |
| มาย | นแก่กรรมการแต่ละท่านตามตำแหน่งหน้าที่ในรูปค่าตอบแทนรายเดือนและค่าเบี้ยประชุม |
| เหตุ |                                                                |
|     | ดังที่แสดงข้างต้น ซึ่งมีจำนวนทั้งสิ้น 2,104,000 บาท ในปี 2552 เพิ่มขึ้นจากปี     |
|     | 2551 154,000 บาท                                               |
+-----+----------------------------------------------------------------+

ค่าตอบแทนผู้บริหาร

ในปี 2552 บริษัทจ่ายค่าตอบแทนแก่ผู้บริหารเป็นตัวเงินคือ
เงินเดือนและเงินโบนัสประจำปีเป็นจำนวนเงิน 12.50 ล้านบาท
สูงกว่าปี 2551 0.25 ล้านบาท

ค่าตอบแทนอื่นๆ

(1) กรรมการ - ไม่มี -

(2) ผู้บริหาร
บริษัทได้จ่ายเงินสมทบกองทุนสำรองเลี้ยงชีพแก่พนักงานประจำทุกคนในอัตราเท่ากับที่พนักงานจ่ายเข้ากองทุน

คือ ร้อยละ 5 ของเงินเดือนพนักงานแต่ละคน กองทุนสำรองเลี้ยงชีพนี้จัดขึ้นตาม พ.ร.บ.
กองทุนสำรองเลี้ยงชีพ พ.ศ. 2530

และแต่งตั้งบริษัทหลักทรัพย์จัดการกองทุนกสิกรไทย จำกัด เป็นผู้บริหาร

(3) การกำกับดูแลกิจการ

จนถึงวันนี้ บริษัทฯ มุ่งมั่นที่จะพัฒนาการกำกับดูแลกิจการที่ดีสืบต่อไป
เพื่อประโยชน์ของผู้ถือหุ้นและผู้มีส่วนได้เสีย
กลุ่มต่างๆ เป็นสำคัญ โดยมีเป้าหมายที่จะพัฒนามาตรฐานการกำกับดูแลกิจการที่ดีของบริษัทฯ
ไปสู่มาตรฐานสากล ตามเจตนารมณ์ของคณะกรรมการบรรษัทภิบาลแห่งชาติ
ตลาดหลักทรัพย์แห่งประเทศไทย และสำนักงานคณะกรรมการกำกับหลักทรัพย์และตลาดหลักทรัพย์
ที่มุ่งเน้นการยกระดับความน่าเชื่อถือของตลาดทุนไทยให้เป็นที่ยอมรับและสามารถแข่งขันได้ในระดับสากล
อันเป็นผลดีต่อประเทศชาติ การปฏิบัติตามหลักการกำกับดูแลกิจการที่ดีของบริษัทและสาระสำคัญในปี
2552 มีดังนี้

1) นโยบายเกี่ยวกับการกำกับดูแลกิจการ

บริษัทได้มีการจัดทำแนวปฏิบัติที่ดีในการกำกับดูแลกิจการไว้เป็นลายลักษณ์อักษรตามที่คณะกรรมการมีมติในการประชุมเมื่อวันที่
22 เมษายน 2545 และยังคงใช้เป็นหลักปฏิบัติในการดำเนินธุรกิจของ กรรมการ ผู้บริหาร
และพนักงาน บริษัทมีการจัดการอย่างเป็นระบบและมีประสิทธิภาพ มีความโปร่งใส ชัดเจน
มีการเปิดเผยข้อมูลอย่างเพียงพอแก่ผู้เกี่ยวข้องทุกฝ่าย สามารถตรวจสอบได้ นอกจากนี้
คณะกรรมการบริษัทยังทำหน้าที่ดูแลมิให้เกิดปัญหาความขัดแย้งทางผลประโยชน์แก่ผู้มีส่วนได้เสียทุกฝ่าย
มีการติดตามและประเมินการปฏิบัติงานอย่างใกล้ชิด สม่ำเสมอ
รวมถึงมีการทบทวนปรับปรุงแก้ไขนโยบายและแนวทางปฏิบัติอย่างต่อเนื่อง
เพื่อให้เป็นไปอย่างถูกต้องและเหมาะสมตามแนวทางที่กำหนดไว้

2) สิทธิของผู้ถือหุ้น

บริษัทให้ความสำคัญและคำนึงถึงสิทธิของผู้ถือหุ้นในฐานะผู้ลงทุนในหลักทรัพย์และเจ้าของบริษัท
บริษัทจึงมีนโยบายในการจัดประชุมผู้ถือหุ้นให้เป็นไปตามกฎหมายที่เกี่ยวข้องและตามแนวทางที่หน่วยงานภาครัฐกำหนด
ในปี 2552 บริษัทจัดให้มีการประชุมสามัญผู้ถือหุ้นประจำปีในวันที่พฤหัสบดีที่ 10 เมษายน 2552
เวลา 0.90 น. ณ ห้องประชุม ชั้น 4 อาคารสำนักงานใหญ่
บริษัท อินทรประกันภัย จำกัด (มหาชน) ถนนศรีอยุธยา กรุงเทพมหานคร
บริษัทให้สิทธิในการรับข่าวสารอย่างรวดเร็วและครบถ้วน
โดยจัดส่งหนังสือเชิญประชุมผู้ถือหุ้นที่ระบุรายละเอียดวาระการประชุม เอกสารประกอบ
พร้อมความเห็นของคณะกรรมการให้แก่
ผู้ถือหุ้นพิจารณาล่วงหน้าไม่น้อยกว่า 14 วันก่อนการประชุม และลงประกาศแจ้งกำหนดวัน เวลา
สถานที่ และวาระการประชุม
ในหนังสือพิมพ์ก่อนวันประชุมผู้ถือหุ้นติดต่อกันเวลา 3 วัน
รวมถึงมีการเผยแพร่ข่าวผ่านตลาดหลักทรัพย์แห่งประเทศไทยและผ่านทางเว็บไซต์ของบริษัท
สิทธิในการมอบฉันทะให้บุคคลอื่นเข้าร่วมประชุมและออกเสียงลงคะแนนแทน
สิทธิในการเสนอรายชื่อบุคคลเป็นกรรมการ
สิทธิในการแต่งตั้งผู้สอบบัญชีและกำหนดจำนวนเงินสอบบัญชี

3) การปฏิบัติต่อผู้ถือหุ้นอย่างเท่าเทียมกัน

ผู้ถือหุ้นทุกกลุ่ม ทุกราย ไม่ว่าจะเป็นผู้ถือหุ้นรายใหญ่ รายย่อย นักลงทุนสถาบัน นักลงทุนต่างชาติ
บุคคลธรรมดา พึงต้องได้รับการปฏิบัติอย่างเป็นธรรม อย่างเสมอภาคเท่าเทียมกัน
บริษัทจัดให้การประชุมผู้ถือหุ้นเป็นไปด้วยความโปร่งใสและมีประสิทธิภาพตามหลักการกำกับดูแลกิจการที่ดี
มีการการป้องกันความขัดแย้งของผลประโยชน์และรายการระหว่างกันไว้อย่างเหมาะสม
เพื่อให้กรรมการ ผู้บริหาร พนักงานที่เกี่ยวข้องถือปฏิบัติอย่างเคร่งครัด
โดยข้อมูลที่เป็นความลับทางธุรกิจของบริษัทจะต้องไม่ถูกเปิดเผยก่อนการเปิดเผยต่อสาธารณชนอย่างเป็นทางการ
เพื่อป้องกันบุคคลหนึ่งบุคคลใดนำไปใช้แสวงหาผลประโยชน์
ในการประชุมสามัญผู้ถือหุ้นที่ผ่านมา
มีการแจกบัตรลงคะแนนให้กับผู้ถือหุ้นตั้งแต่ลงทะเบียนเข้าร่วมประชุม มีการพิจารณา
ลงคะแนนเสียงเป็นไปตามลำดับวาระการประชุม และลงมติของวาระนั้น ๆ
ตามที่กำหนดไว้ในหนังสือเชิญประชุม นอกจากนี้ บริษัทได้ให้ความสำคัญต่อการเคารพสิทธิของผู้ถือหุ้น
ดังนั้น จะไม่มีการเพิ่มวาระการประชุมหรือเปลี่ยนแปลงข้อมูลสำคัญในการประชุม
โดยไม่แจ้งให้ผู้ถือหุ้นทราบล่วงหน้า ส่วนผู้ถือหุ้นท่านใดไม่สามารถเข้าร่วมประชุมได้ด้วยตนเอง
บริษัทจัดให้มีหนังสือมอบฉันทะตามแบบของกระทรวงพาณิชย์ ส่งไปพร้อมกับหนังสือนัดประชุม
เพื่อมอบฉันทะให้ผู้หนึ่งผู้ใดเข้าประชุมแทนและมีสิทธิออกเสียงลงคะแนนเพื่อเป็นการรักษาสิทธิของผู้ถือหุ้น

4) บทบาทของผู้มีส่วนได้เสียกลุ่มต่างๆ

บริษัทได้ให้ความสำคัญและยึดมั่นในความรับผิดชอบต่อผู้มีส่วนได้เสียทุกกลุ่ม
ทั้งภายในและภายนอกบริษัท ตั้งแต่
ผู้ถือหุ้น นักลงทุน คณะกรรมการ ผู้บริหาร พนักงาน ลูกค้า คู่ค้า คู่แข่ง
ตลอดจนสาธารณะชนและสังคมโดยรวม
โดยคำนึงถึงสิทธิการมีส่วนได้เสียตามกฎหมายหรือตามพันธะข้อตกลงที่มีกับบริษัท ไม่กระทำการใดๆ
ที่เป็นการละเมิดสิทธิของผู้มีส่วนได้เสียเหล่านั้น
จึงมีการกำหนดจริยธรรมทางธุรกิจต่อผู้มีส่วนได้เสียกลุ่มต่างๆ ไว้อย่างชัดเจน
ตลอดจนการคุ้มครองสิทธิผู้มีส่วนได้เสียให้ได้รับความเป็นธรรมและเท่าเทียม

ผู้ถือหุ้น บริษัทคำนึงถึงสิทธิของผู้ถือหุ้นให้ได้รับการปฏิบัติอย่างเท่าเทียมกัน
และปกป้องคุ้มครองสิทธิขั้นพื้นฐานของผู้ถือหุ้นภายใต้ข้อกำหนดของกฎหมายที่เกี่ยวข้องแล้ว
การดำเนินการใดๆ ของคณะกรรมการจะคำนึงถึงผลประโยชน์ที่ผู้ถือหุ้น
พึงได้รับเป็นสำคัญและมุ่งมั่นในการดำเนินธุรกิจที่จะเจริญเติบโตในระยะยาว
เพื่อให้ผลตอบแทนที่ดีแก่ผู้ถือหุ้น นอกจากนี้
ผู้ถือหุ้นยังมีสิทธิในการเสนอข้อคิดเห็นอย่างอิสระในการประชุมผู้ถือหุ้นอีกด้วย

 พนักงาน ธุรกิจของบริษัทเป็นธุรกิจบริการ พนักงานถือได้ว่าเป็นทรัพยากรที่สำคัญยิ่งของธุรกิจ จึงให้ความสำคัญต่อการ พัฒนาบุคคลกรทุกระดับชั้นอย่างต่อเนื่อง ให้มีขีดความสามารถเทียบเคียงได้กับอุตสาหกรรมเดียวกัน โดยมีการเพิ่มพูนความรู้เพื่อเสริมทักษะด้วยจัดให้มีการฝึกอบรมภายในและส่งไปอบรมภายนอกบริษัทเกี่ยวกับการประกันภัย และหัวข้ออื่นๆ ที่เหมาะสมกับหน้าที่รับผิดชอบของพนักงาน ดูแลให้พนักงานสามารถปฏิบัติงานได้อย่างมีความสุข โดยการปรับสภาพแวดล้อมและอุปกรณ์เครื่องใช้สำนักงาน ให้มีประสิทธิภาพพร้อมที่จะปฏิบัติหน้าที่ได้อย่างสมบูรณ์ บริษัทมีตู้รับความคิดเห็นเพื่อให้พนักงานเสนอ ข้อร้องเรียนและอื่นๆ ผ่านช่องทางนี้ต่อฝ่ายบริหารโดยตรง นอกจากนี้ยังจัดให้มีคณะกรรมการสวัสดิการเพื่อเป็นตัวแทนพนักงาน ที่จะร่วมกับฝ่ายบริหารในการพิจารณาปรับปรุงสวัสดิการต่างๆ รวมถึงด้านสุขภาพอนามัยของพนักงาน โดยจัดให้มีการตรวจสุขภาพ เป็นประจำทุกปี

ลูกค้า คู่ค้า คู่แข่งทางการค้า เจ้าหนี้
บริษัทมีนโยบายอย่างเคร่งครัดในการปฏิบัติในส่วนที่เกี่ยวข้องกับลูกค้า คู่ค้า
และคู่แข่งทางการค้าไว้ดังนี้

-   มีความมุ่งมั่นที่จะสร้างคุณค่าให้แก่งานบริการทั้งทางด้านรับประกันภัยและสินไหมทดแทนอย่างถูกต้องและรวดเร็ว
    โดยยึดหลักความเป็นธรรมและจริยธรรม เพื่อให้มีคุณภาพอย่างต่อเนื่อง
    ทั้งนี้เพื่อสร้างความพึงพอใจและความมั่นใจแก่ลูกค้า

-   ให้ความสำคัญเป็นอย่างยิ่งต่อการดำเนินธุรกิจให้เป็นไปตามข้อตกลงและเงื่อนไขทางการค้า
    ตลอดจนคำนึงถึงผลประโยชน์ร่วมกัน จึงปฏิบัติต่อคู่ค้าทุกรายด้วยความซื่อสัตย์สุจริต
    มีความเสมอภาคและเป็นธรรม

-   ยึดหลักปฏิบัติภายใต้กรอบกติกาของการแข่งขันที่ดี
    ไม่แสวงหาข้อมูลที่เป็นความลับของคู่แข่งทางการค้าด้วย

  วิธีไม่สุจริตหรือไม่เหมาะสมและไม่ทำลายชื่อเสียงของคู่แข่งการค้าด้วยการกล่าวหาในทางร้ายโดยปราศจาก

  ซึ่งข้อมูลความจริง

-   ยึดมั่นในกฎเกณฑ์และกติกาการแข่งขันที่เป็นธรรม มีจริยธรรมและคุณธรรม

-   รักษาคำมั่นสัญญาและปฏิบัติตามเงื่อนไขที่มีต่อเจ้าหนี้โดยเคร่งครัด

สาธารณะชน สังคม และสิ่งแวดล้อม บริษัทให้การสนับสนุนกิจกรรมสาธารณประโยชน์
ร่วมพัฒนาสังคม ชุมชน
ตลอดจนการรักษาสิ่งแวดล้อม ร่วมรณรงค์ในการใช้พลังงานอย่างประหยัด อาทิ เช่น
เปลี่ยนอุปกรณ์ที่ใช้อยู่เป็นอุปกรณ์ที่ประหยัดพลังงาน
ส่งเสริมให้พนักงานลดการใช้กระดาษโดยจัดเก็บเอกสารหรือข้อมูลในรูปสื่ออิเล็กทรอนิกส์
ส่วนการติดต่อกับลูกค้า คู่ค้าหรือภายในองค์กร
มีการพัฒนาระบบสารสนเทศและปรับปรุงกระบวนการทำงาน
ระบบสื่อสารให้มีความสะดวกและลดขั้นตอนลง มีการปรับปรุงอาคารให้มีมาตรฐานความปลอดภัย
เพื่อสุขลักษณะและสิ่งแวดล้อมในการทำงานที่ดี

5) การเปิดเผยข้อมูลและความโปร่งใส

ข้อมูลการเงินและข้อมูลที่ไม่ใช่ข้อมูลทางการเงินได้เปิดเผยอย่างถูกต้อง ครบถ้วน โปร่งใส
เป็นไปตามกฎหมาย
ข้อบังคับและกฎระเบียบของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
โดยบริษัทได้เปิดเผยในแบบแสดงรายการข้อมูลประจำปี (แบบ 56-1) รายงานประจำปี (แบบ
56-2) และในเว็บไซต์ของบริษัท www.indara.co.th
รวมทั้งเปิดเผยผ่านสื่อของตลาดหลักทรัพย์แห่งประเทศไทย
เพื่อเป็นข้อมูลในการตัดสินใจสำหรับนักลงทุน
และการรับทราบข้อมูลของบริษัทสำหรับผู้ถือหุ้น ลูกค้า บุคคลทั่วไป ในส่วนของข้อมูลทางการเงินนั้น
คณะกรรมการบริษัทถือเป็นหน้าที่สำคัญที่ต้องรับผิดชอบต่อความถูกต้องของการจัดทำงบการเงินตามมาตรฐานและนโยบายบัญชีที่รับรองทั่วไปในประเทศไทย
มีการเปิดเผยข้อมูลสำคัญอย่างเพียงพอในหมายเหตุประกอบงบการเงินตามข้อพึงปฏิบัติสำหรับบริษัทจดทะเบียน

6) ภาวะผู้นำ วิสัยทัศน์ และความรับผิดชอบของคณะกรรมการบริษัท

ภาวะผู้นำ หมายถึง ความสามารถในการจัดการกระบวนทางความคิด รวมถึงความรอบรู้
เชี่ยวชาญในการบริหารงานอย่างมืออาชีพและมีจรรยาบรรณ
สร้างความน่าเชื่อถือโดยปฏิบัติหน้าที่ด้วยความซื่อสัตย์สุจริตเป็นธรรมทั้งต่อตนเอง องค์กร
ตลอดจนผู้มีส่วนร่วมในธุรกิจ สร้างความกลมเกลียวและสามัคคีโดยทำงานกันเป็นทีม
ประสานงานร่วมกันในทุกระดับชั้น ด้วยความมุ่งมั่นและยึดมั่นในนโยบายขององค์กรร่วมกัน

วิสัยทัศน์ หมายถึง ความมุ่งมั่นที่จะสร้างคุณค่าสูงสุดภายใต้หลักธรรมาภิบาลให้แก่ผู้มีส่วนร่วมในธุรกิจ
โดยสร้างผลตอบแทนสูงสุดให้แก่ผู้ถือหุ้น สร้างความพึงพอใจให้แก่ลูกค้า
ในส่วนของการสร้างคุณค่าขององค์กร จะต้องพัฒนาคุณภาพชีวิตให้แก่พนักงาน
จะต้องผูกจิตสำนึกให้พนักงานมีความรับผิดชอบในหน้าที่ มุ่งมั่น ทุ่มเทเอาใจใส่ในการทำงาน
มีความคิดริเริ่มสร้างสรรค์ นำแนวความคิดใหม่ที่สามารถนำมาปฏิบัติได้จริง
เพื่อการพัฒนาองค์กรให้ดียิ่งขึ้น

 คณะกรรมการเป็นผู้รับผิดชอบดูแลคุณภาพของรายงานทางการเงิน รวมทั้งงบการเงินของบริษัท ให้มีการจัดทำ งบการเงินตามมาตรฐานการบัญชีที่รับรองทั่วไป มีการตรวจสอบบัญชีโดยผู้สอบบัญชีที่เชื่อถือได้และมีความเป็นอิสระ ดูแลให้บริษัทเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ จัดการดูแลให้รายงานทางการเงินมีความถูกต้องครบถ้วนเป็นจริง และมีการเปิดเผยข้อมูลสำคัญเพียงพอและสมเหตุสมผลเป็นที่เชื่อถือ

 คณะกรรมการบริษัทมีจำนวน 9 ท่าน ประกอบด้วยกรรมการที่ไม่ได้เป็นผู้บริหาร และกรรมการที่เป็นผู้บริหาร 1 ท่าน บริษัทมีกรรมการที่เป็นอิสระเป็นกรรมการตรวจสอบ 3 ท่าน ทำหน้าที่สอบทานให้บริษัทมีรายงานทางการเงินที่ถูกต้อง ชัดเจน สอบทานให้บริษัทมีระบบควบคุมภายในและการตรวจสอบภายในที่เหมาะสมและมีประสิทธิภาพ สำหรับการดำรงตำแหน่งของกรรมการแต่ละคนในบริษัทอื่น แม้ว่าที่ผ่านมาบริษัทไม่ได้มีข้อกำหนดไว้ แต่หากดำรงตำแหน่งกรรมการในบริษัทอื่น ก็จะดำรงตำแหน่งกรรมการบริษัทจดทะเบียนไม่เกิน 5 แห่ง ส่วนกระบวนการคัดเลือกกรรมการของบริษัท ก็จะพิจารณาเลือกบุคคลที่มีความรู้ความสามารถมาเป็นกรรมการ บริษัทได้เปิดเผยรายนามพร้อมกับประวัติของแต่ละท่านในรายชื่อและประวัติกรรมการบริษัท

คณะกรรมการบริษัทมีความเป็นอิสระจากฝ่ายจัดการ โดยประธานกรรมการ
และกรรมการผู้อำนวยการ ไม่ได้เป็นบุคคลคนเดียวกัน มีการกำหนดเป้าหมายการดำเนินงาน
โดยจัดทำเป็นงบประมาณประจำปีแล้วมอบหมายให้ฝ่ายจัดการอันมีกรรมการผู้อำนวยการเป็นผู้รับผิดชอบสูงสุดในการกำกับดูแลให้เป็นไปตามเป้าหมาย
นอกจากนี้คณะกรรมการบริษัทยังได้แต่งตั้งคณะกรรมการบริหาร 4 ท่าน ประกอบด้วย
ประธานกรรมการ รองประธานกรรมการ กรรมการที่ไม่เป็นผู้บริหาร 1 ท่าน
และกรรมการที่เป็นผู้บริหาร 1 ท่าน ประชุมร่วมกันทุกเดือน
เพื่อติดตามผลการดำเนินงานในด้านต่างๆ ตลอดจนพิจารณาทบทวน
ปรับแนวทางปฏิบัติให้สอดคล้องกับภาวะเศรษฐกิจ นอกจากพัฒนาการดำเนินงานให้มีประสิทธิภาพ
ควบคุมดูแลและป้องกันความขัดแย้งทางผลประโยชน์ที่อาจมี
บริษัทได้เพิ่มข้อบังคับเกี่ยวกับขั้นตอนการทำรายการที่เกี่ยวโยงกันหรือรายการระหว่างกัน
บริษัทจัดให้มีการจดบันทึกรายงานการประชุมกรรมการเป็นลายลักษณ์อักษรและจัดเก็บรายงานการประชุมที่ผ่านการรับรองของคณะกรรมการเตรียมพร้อมให้ผู้เกี่ยวข้องสามารถตรวจสอบได้

คณะกรรมการบริษัท ซึ่งประกอบด้วยผู้ทรงคุณวุฒิที่มากด้วยความรู้และประสบการณ์หลายๆ ด้าน
จะมีส่วนร่วมในการพิจารณากำหนดวิสัยทัศน์ ภารกิจ กลยุทธ์
และเป้าหมายทางธุรกิจที่สำคัญของบริษัทด้วยความรอบคอบและระมัดระวัง
ตลอดจนกำกับดูแลให้ฝ่ายบริหารดำเนินการให้เป็นไปตามแนวนโยบายที่กำหนดไว้อย่างมีประสิทธิภาพและเกิดประสิทธิผล
โดยฝ่ายบริหารจะต้องรายงานผลการดำเนินกิจการต่อที่ประชุมคณะกรรมการทุกเดือน
นอกจากนี้คณะกรรมการยังมีส่วนร่วมในการพิจารณาให้ความเห็นชอบต่อแนวทางปฏิบัติงานโดยจะคำนึงถึงหลักการตามกฎหมาย
ข้อบังคับ
ที่จะกำกับดูแลการบริหารจัดการของฝ่ายบริหารให้เป็นไปตามเป้าหมายและแนวทางที่ก่อให้เกิดประโยชน์สูงสุด

(4) การดูแลเรื่องการใช้ข้อมูลภายใน

นอกจากวิธีการเก็บรักษาข้อมูลงบการเงินและสารสนเทศก่อนนำส่งตลาดหลักทรัพย์แห่งประเทศไทยอย่างเคร่งครัดแล้ว
บริษัทมีนโยบายห้ามผู้บริหารและพนักงานของบริษัทนำข้อมูลภายใน
และ/หรือผลประกอบการของบริษัทไปใช้เพื่อประโยชน์ส่วนตนหรือเปิดเผยต่อบุคคลอื่นก่อนที่บริษัทจะเปิดเผยสู่สาธารณชน
โดยวิธีการจำกัดกลุ่มบุคคลผู้รับรู้ข้อมูล
และได้กำหนดไว้ในข้อบังคับเกี่ยวกับการทำงานและบทลงโทษในกรณีที่ฝ่าฝืน
นอกจากนั้นได้ให้ผู้บริหารทราบถึงหน้าที่ที่ผู้บริหารจะต้องปฏิบัติตามคำสั่งของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย เกี่ยวกับการจัดทำและส่งรายงานการถือหลักทรัพย์
การเปลี่ยนแปลงการถือหลักทรัพย์ทั้งของตนเอง คู่สมรสและบุตรที่ยังไม่บรรลุนิติภาวะภายใน 3
วันทำการ นับแต่วันที่มีรายการ
โดยมีการย้ำให้ผู้บริหารได้ทราบถึงความสำคัญของเรื่องดังกล่าวในการประชุมผู้บริหารที่จัดเป็นปกติทุกเดือน
ส่วนกรรมการบริษัทก็จะมีการแจ้งการเปลี่ยนแปลง
และการถือหลักทรัพย์ของบริษัทบันทึกไว้ในรายงานการประชุมทุกครั้ง

(5) บุคลากร

เพื่อสามารถรองรับผลกระทบที่เกิดจากภาวะเศรษฐกิจถดถอย
และเตรียมความพร้อมเพื่อรองรับการบังคับใช้กฎระเบียบต่างๆ
ของสำนักงานคณะกรรมการกำกับและส่งเสริมการประกอบธุรกิจประกันภัย (คปภ.)
และเพื่อเพิ่มประสิทธิภาพในการบริการให้แก่ลูกค้า ตัวแทน
ซึ่งเป็นปัจจัยสำคัญที่จะช่วยให้สามารถบรรลุเป้าหมายที่สูงขึ้น
และยังช่วยให้สามารถประเมินผลงานของแต่ละหน่วยงานได้ชัดเจนยิ่งขึ้น
คณะกรรมการบริษัทได้อนุมัติการปรับโครงสร้างผังองค์กรตามเอกสารแนบ 1 ซึ่งมีผลตั้งแต่
วันที่ 1 มกราคม 2552

รายชื่อเจ้าหน้าที่บริหารมีดังนี้

  ------ -------------- -------------- -----------------------------------------
  ชื่อ -                                 ตำแหน่ง
  สกุล                                  

  1.     นายสุชาติ        ไตรศิริเวทวัฒน์    กรรมการผู้อำนวยการ

  2.     นายธเนศ        โฆษิตวนิชพงศ์     รองกรรมการผู้อำนวยการ

  3.     นายธงชัย        คุปติมิตร         ผู้ช่วยกรรมการผู้อำนวยการ

  4.     นางปนัดดา       พงศ์ชัยยุทธ์       ผู้ช่วยกรรมการผู้อำนวยการ

  5.     นายอรุณ         ศิริยกุล          ผู้อำนวยการสายงาน สายงานธุรกิจประกันภัย 1

  6.     นายพิสิษฐ์        จิวจินดา         ผู้อำนวยการสายงาน สายงานสนับสนุนธุรกิจประกันภัย

  7.     นายมีชัย         วรวัตร์          ผู้อำนวยการสายงาน สายงานสินไหม

  8.     นางบุหลัน        รัตนวิจัย         ผู้อำนวยการสายงาน สายงานสนับสนุนงานปฏิบัติการ

  9.     นางสุวณี         แย้มนาม         ผู้อำนวยการ สำนักตรวจสอบภายใน

  10.    นายเทวัญ        พิทักษ์ดำรงค์วงค์   รักษาการรองผู้อำนวยการ
                                       สายงานการเงินและบริหารสำนักงาน

  11.    นางสาวชุลีวรรณ์   อิ่มใจ           รองผู้อำนวยการสายงาน สายงานธุรกิจประกันภัย 2

  12.    นายยุทธนา       แย้มอุทัย         รองผู้อำนวยการสายงาน สายงานสินไหม
  ------ -------------- -------------- -----------------------------------------

จำนวนพนักงานของบริษัท ณ สิ้นปี 2552

ผลตอบแทนพนักงาน ปี 2552

นโยบายในการพัฒนาพนักงาน

บริษัทตระหนักถึงคุณค่าของทรัพยากรบุคคล จึงถือว่าเป็นหน้าที่ของบริษัทในการสร้างบุคคลากรให้
มีความรู้ ความสามารถที่เหมาะสมกับงาน รวมทั้งสามารถปฏิบัติงานให้ดียิ่งขึ้น
อันเป็นปัจจัยที่จะทำให้องค์กรเติบโต และสร้างความก้าวหน้าให้แก่ธุรกิจ ดังนั้น
บริษัทจึงมีการสนับสนุนให้พนักงานเข้าอบรมสัมมนาหลักสูตรการประกันภัย หรือหลักสูตรต่างๆ
ที่เป็นประโยชน์และสามารถนำมาปรับใช้กับองค์กรที่ตนเองสังกัดอยู่ และให้การสนับสนุนแก่ผู้บริหาร
– พนักงานระดับผู้บังคับบัญชา ได้เข้าอบรมทั้งระยะสั้น และระยะยาว
ซึ่งเป็นหลักสูตรที่จัดขึ้นภายในบริษัท หรือหลักสูตรจากภายนอกบริษัท
รวมถึงการสัมมนาจากภาครัฐและเอกชน เพื่อสร้างวิสัยทัศน์ให้แก่พนักงานได้เปิดกว้างขึ้น

ข้อพิพาทด้านแรงงาน

บริษัทไม่มีข้อพิพาทด้านแรงงานในปีที่ผ่านมา รวมถึงในรอบระยะเวลา 3 ปี ที่ผ่านมาด้วยเช่นกัน